paragraph_text: Rođena je u Negotinu 1983. godine, u Kragujevcu je završila Matematičku gimnaziju. Kao dijete, sudjelovala je i pobjeđivala na mnogim dječjim festivalima i pjevala u KUD-u Abrašević, u kojem je proglašena za najbolju vokalnu solisticu. U medijima se prvi put pojavljuje kao natjecateljica u glazbenom kvizu 3K-Dur gdje i pobjeđuje. Pjevala je prateće vokale Vladu Georgievu i bila gost na albumu grupe Biber, otpjevavši pjesme "Gde si bilo jare moje", "Čije je ono devojče", "Gipsy part one" i "Gipsy part two". Veliki značaj za karijeru je suradnja sa Željkom Joksimovićem.